title: 2008/189/EZ: Odluka Vijeća od 18. veljače 2008. o sklapanju Sporazuma između Europske zajednice i Vlade Gruzije o određenim aspektima usluga u zračnom prometu

text:
               11/Sv. 120

               HR

               Službeni list Europske unije

               113

         32008D0189

               L 060/23

               SLUŽBENI LIST EUROPSKE UNIJE

         ODLUKA VIJEĆA
   od 18. veljače 2008.
   o sklapanju Sporazuma između Europske zajednice i Vlade Gruzije o određenim aspektima usluga u zračnom prometu
   (2008/189/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno članak 80. stavak 2., u vezi s prvom rečenicom članka 300. stavka 2. prvog podstavka i članak 300. stavak 3. prvi podstavak,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               Vijeće je Odlukom od 5. lipnja 2003. ovlastilo Komisiju da započne pregovore s trećim zemljama o zamjeni određenih odredbi u postojećim bilateralnim sporazumima sporazumom Zajednice.

               (2)

               Komisija je u ime Zajednice pregovorima dogovorila Sporazum s Gruzijom o određenim aspektima usluga u zračnom prometu u skladu s mehanizmima i direktivama iz Priloga Odluci od 5. lipnja 2003.

               (3)

               Sporazum je potpisan u ime Zajednice podložno njegovom mogućem kasnijem sklapanju, u skladu s Odlukom Vijeća 2006/357/EZ (2).

               (4)

               Sporazum treba odobriti,

         ODLUČILO JE:
   Članak 1.
   U ime Zajednice se odobrava Sporazum između Europske zajednice i Vlade Gruzije o određenim aspektima usluga u zračnom prometu.
   Članak 2.
   Predsjednik Vijeća određuje osobu ovlaštenu za slanje obavijesti predviđene u članku 8. stavku 1. Sporazuma.

      Sastavljeno u Bruxellesu 18. veljače 2008.

            Za Vijeće

            Predsjednik

         D. RUPEL

      (1)  Mišljenje od 6. rujna 2005. (još nije objavljeno u Službenom listu).

      (2)  SL L 134, 20.5.2006., str. 23.


title: 2012/499/EU: Odluka Vijeća od 26. lipnja 2012. o potpisivanju, u ime Europske unije, Sporazuma između Europske zajednice i Republike Turske o ponovnom prihvatu osoba bez dozvole boravka

text:
               11/Sv. 118

               HR

               Službeni list Europske unije

               251

         32012D0499

               L 244/4

               SLUŽBENI LIST EUROPSKE UNIJE

         ODLUKA VIJEĆA
   od 26. lipnja 2012.
   o potpisivanju, u ime Europske unije, Sporazuma između Europske zajednice i Republike Turske o ponovnom prihvatu osoba bez dozvole boravka
   (2012/499/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 79. stavak 3., u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Vijeće je 28. studenoga 2002. ovlastilo Komisiju za otvaranje pregovora s Republikom Turskom o Sporazumu između Europske unije i Republike Turske o ponovnom prihvatu osoba bez dozvole boravka („Sporazum”). Pregovori su uspješno zaključeni parafiranjem Sporazuma 21. lipnja 2012.

               (2)

               U skladu s člancima 1. i 2. Protokola (br. 21) o stajalištu Ujedinjene Kraljevine i Irske u pogledu područja slobode, sigurnosti i pravde, koji je priložen Ugovoru o Europskoj uniji i Ugovoru o funkcioniranju Europske unije, i ne dovodeći u pitanje članak 4. tog Protokola, Ujedinjena Kraljevina ne sudjeluje u donošenju ove Odluke, ona je ne obvezuje niti se na nju primjenjuje.

               (3)

               U skladu s člancima 1. i 2. Protokola (br. 21) o stajalištu Ujedinjene Kraljevine i Irske u pogledu područja slobode, sigurnosti i pravde, koji je priložen Ugovoru o Europskoj uniji i Ugovoru o funkcioniranju Europske unije, i ne dovodeći u pitanje članak 4. tog Protokola, Irska ne sudjeluje u donošenju ove Odluke, ona je ne obvezuje niti se na nju primjenjuje.

               (4)

               U skladu s člancima 1. i 2. Protokola (br. 22) o stajalištu Danske, koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke, ona je ne obvezuje niti se na nju primjenjuje.

               (5)

               Sporazum bi trebalo potpisati, podložno njegovom kasnijem sklapanju,

         DONIJELO JE OVU ODLUKU:
   Članak 1.
   Potpisivanje Sporazuma između Europske unije i Republike Turske o ponovnom prihvatu osoba bez dozvole boravka odobrava se u ime Unije, podložno sklapanju navedenog Sporazuma.
   Članak 2.
   Predsjednik Vijeća ovlašćuje se imenovati osobu(e) opunomoćenu(e) za potpisivanje Sporazuma u ime Unije.
   Članak 3.
   Ova Odluka stupa na snagu na dan donošenja.

      Sastavljeno u Luxembourgu 26. lipnja 2012.

            Za Vijeće

            Predsjednik

         N. WAMMEN


title: Odluka Vijeća 2013/661/ZVSP od 15. studenoga 2013. o izmjeni Odluke 2010/413/ZVSP o mjerama ograničavanja protiv Irana

text:
               16.11.2013

               HR

               Službeni list Europske unije

               L 306/18

         ODLUKA VIJEĆA 2013/661/ZVSP
   od 15. studenoga 2013.
   o izmjeni Odluke 2010/413/ZVSP o mjerama ograničavanja protiv Irana
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir Odluku Vijeća 2010/413/ZVSP od 26. srpnja 2010. o mjerama ograničavanja protiv Irana i stavljanju izvan snage Zajedničkog stajališta 2007/140/ZVSP (1), a posebno njezin članak 23. stavak 2.,
   budući da:

               (1)

               Vijeće je 26. srpnja 2010. donijelo Odluku 2010/413/ZVSP o mjerama ograničavanja protiv Irana.

               (2)

               Presudama od 6. rujna 2013. u predmetima T-493/10 (2), T-4/11 i T-5/11 (3), T-12/11 (4), T-13/11 (5), T-24/11 (6), T-42/12 i T-181/12 (7), T-57/12 (8) i T-110/12 (9) Opći sud Europske unije poništio je odluke Vijeća o uključivanju Persia International Bank plc, Export Development Bank of Iran, Iran Insurance Company, Post Bank Iran, Bank Refah Kargaran, Naser Bateni, Good Luck Shipping LLC i Iranian Offshore Engineering & Construction Co. na popis osoba i subjekata koji podliježu mjerama ograničavanja iz Priloga II. Odluci 2010/413/ZVSP.

               (3)

               Persia International Bank plc, Export Development Bank of Iran, Iran Insurance Company, Post Bank Iran, Bank Refah Kargaran, g. Naser Bateni, Good Luck Shipping LLC i Iranian Offshore Engineering & Construction Co. trebali bi biti ponovo uvršteni na popis osoba i subjekata koji podliježu mjerama ograničavanja, na temelju novih obrazloženja koja se odnose na svakoga od njih.

               (4)

               Na popis osoba i subjekata na koje se primjenjuju mjere ograničavanja trebalo bi uvrstiti dodatni subjekt te bi trebalo izmijeniti identifikacijske podatke koji se odnose na drugi subjekt koji podliježe mjerama ograničavanja.

               (5)

               Na temelju presude Općeg suda u predmetu T-421/11 (10), Qualitest FZE nije uvršten na popis osoba i subjekata koji podliježu mjerama ograničavanja iz Priloga II. Odluci 2010/413/ZVSP,

         DONIJELO JE OVU ODLUKU:
   Članak 1.
   Prilog II. Odluci 2010/413/ZVSP mijenja se kako je navedeno u Prilogu ovoj Odluci.
   Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 15. studenoga 2013.

            Za Vijeće

            Predsjednik

         R. ŠADŽIUS

      (1)  SL L 195, 27.7.2010., str. 39.

      (2)  Presuda od 6. rujna 2013. u predmetu T-493/10 Persia International Bank protiv Vijeća Europske unije.

      (3)  Presuda od 6. rujna 2013. u spojenim predmetima T-4/11 i T-5/11 Export Development Bank of Iran protiv Vijeća Europske unije.

      (4)  Presuda od 6. rujna 2013. u predmetu T-12/11 Iran Insurance Company protiv Vijeća Europske unije.

      (5)  Presuda od 6. rujna 2013. u predmetu T-13/11 Post Bank Iran protiv Vijeća Europske unije.

      (6)  Presuda od 6. rujna 2013. u predmetu T-24/11 Bank Refah Kargaran protiv Vijeća Europske unije.

      (7)  Presuda od 6. rujna 2013. u predmetima T-42/12 i T-181/12 Naser Bateni protiv Vijeća Europske unije.

      (8)  Presuda od 6. rujna 2013. u predmetu T-57/12 Good Luck Shipping LLC protiv Vijeća Europske unije.

      (9)  Presuda od 6. rujna 2013. u predmetu T-110/12 Iranian Offshore Engineering & Construction Co. protiv Vijeća Europske unije.

      (10)  Presuda od 5. prosinca 2012. u predmetu T-421/11 Qualitest FZE protiv Vijeća Europske unije.

      PRILOG
      I.   Dolje navedena osoba i subjekti uvrštavaju se na popis naveden u Prilogu II. Odluci 2010/413/ZVSP

      I.   Osobe i subjekti uključeni u nuklearne djelatnosti ili djelatnosti povezane s balističkim projektilima te osobe i subjekti koji pružaju potporu Vladi Irana

      B.   Subjekti

                  Ime

                  Identifikacijski podaci

                  Razlozi

                  Datum uvrštenja

                  1.

                  Post Bank of Iran (alias Post Bank Iran, Post Bank)

                              237, Motahari Ave., Tehran, Iran 1587618118

                              Internetska stranica: www.postbank.ir

                  Poduzeće koje je u većinskom vlasništvu Vlade Irana i pruža financijsku potporu Vladi Irana.

                  16.11.2013.

                  2.

                  Iran Insurance Company (alias Bimeh Iran)

                  121 Fatemi Ave., P.O. Box 14155-6363 Tehran, IranP.O. Box 14155-6363, 107 Fatemi Ave., Tehran, Iran

                  Poduzeće u vlasništvu Vlade koje pruža financijsku potporu Vladi Irana.

                  16.11.2013.

                  3.

                  Export Development Bank of Iran (EDBI) (uključujući sve podružnice i društva kćeri)

                  Export Development Building, 21. floor, Tose’e tower, 15th st, Ahmad Qasir Ave, Tehran - Iran, 15138-35711 pored 15th Alley, Bokharest Street, Argentina Square, Tehran, Iran; Tose’e Tower, na uglu 15th St, Ahmad Qasir Ave., Argentine Square, Tehran, Iran; No. 129, 21 ‚s Khaled Eslamboli, No. 1 Building, Tehran, Iran; br. upisa u trgovački registar 86936 (Iran)

                  Poduzeće u vlasništvu Vlade koje pruža financijsku potporu Vladi Irana.

                  16.11.2013.

                  4.

                  Persia International Bank Plc

                  6 Lothbury, London Post Code: EC2R 7HH, Ujedinjena Kraljevina

                  Subjekt u vlasništvu subjekata Bank Mellat i Bank Tejarat koji su uvršteni na popis.

                  16.11.2013.

                  5.

                  Iranian Offshore Engineering & Construction Co (IOEC)

                  18 Shahid Dehghani Street, Qarani Street, Tehran 19395-5999
                  ili No.52 North Kheradmand Avenue (Corner of 6th Alley) Tehran, IRAN
                  Internetska stranica: http://www.ioec.com/

                  Važan subjekt u energetskom sektoru koji osigurava značajne prihode Vladi Irana. Kao takav, IOEC pruža financijsku i logističku potporu Vladi Irana.

                  16.11.2013.

                  6.

                  Bank Refah Kargaran
                  (alias Bank Refah)

                  40, North Shiraz Street, Mollasadra Ave., Vanak Sq., Tehran, Postal Code 19917, Iran
                  Swift: REF AIRTH

                  Subjekt pruža podršku Vladi Irana. 94 % subjekta je u vlasništvu Iranian Social Security Organisation koji je pod kontrolom Vlade Irana; subjekt pruža bankarske usluge ministarstvima.

                  16.11.2013.

            III.   Islamic Republic of Iran Shipping Lines (IRISL)

      A.   Osobe

                  Ime

                  Identifikacijski podaci

                  Razlozi

                  Datum uvrštenja

                  1.

                  Naser Bateni

                  Rođen 16. prosinca 1962., Iranac.

                  Naser Bateni djeluje u ime IRISL-a. Bio je direktor IRISL-a do 2008., a kasnije generalni direktor IRISL Europe GmbH. Generalni je direktor Hanseatic Trade and Trust Shipping GmbH (HTTS) koji u svojstvu generalnog zastupnika pruža ključne usluge subjektima Safiran Payam Darya Shipping Lines (SAPID) i Hafize Darya Shipping Lines (HDS Lines) koji su uvršteni na popis i djeluju u ime IRISL-a.

                  16.11.2013.

            B.   Subjekti

                  Ime

                  Identifikacijski podaci

                  Razlozi

                  Datum uvrštenja

                  1.

                  Good Luck Shipping Company LLC
                  (alias Good Luck Shipping Company)

                  P.O. BOX 5562, Dubai; ili P.O. Box 8486, Dubai, Ujedinjeni Arapski Emirati

                  Good Luck Shipping Company LLC kao zastupnik za Hafize Darya Shipping Lines (HDS Lines) u Ujedinjenim Arapskim Emiratima pruža ključne usluge HDS Lines koji je subjekt uvršten na popis i djeluje u ime IRISL-a.

                  16.11.2013.

                  2.

                  Hanseatic Trade Trust & Shipping (HTTS) GmbH

                  Adresa: Schottweg 7, 22087 Hamburg, Germany;
                  Druga adresa: Opp 7th Alley, Zarafshan St, Eivanak St, Qods Township.

                  Hanseatic Trade and Trust Shipping GmbH (HTTS) glavni je zastupnik i kao takav pruža ključne usluge društvima Safiran Payam Darya Shipping Lines (SAPID) i Hafize Darya Shipping Lines (HDS Lines), koja su oba subjekti za koje je utvrđeno da djeluju u ime društva IRISL.

                  16.11.2013.

            II.   Unos za dolje navedeni subjekt koji je istaknut u Prilogu II. Odluci 2010/413/ZVSP zamjenjuje se sljedećim, dolje navedenim unosom

      B.   Subjekti

                  Ime

                  Identifikacijski podaci

                  Razlozi

                  Datum uvrštenja

                  1.

                  Onerbank ZAO (alias Onerbank ZAT, Eftekhar Bank, Honor Bank, Honorbank, North European Bank)

                  Ulitsa Klary Tsetkin 51- 1, 220004, Minsk, Bjelarus

                  Banka sa sjedištem u Republici Bjelarusu u vlasništvu je banaka Bank Refah Kargaran, Bank Saderat i Bank Toseeh Saderat Iran

                  23.5.2011.


title: 2003/398/EZ: Odluka Vijeća od 19. svibnja 2003. o načelima, prioritetima, privremenim ciljevima i uvjetima sadržanim u Pristupnom partnerstvu s Turskom

text:
               11/Sv. 114

               HR

               Službeni list Europske unije

               182

         32003D0398

               L 145/40

               SLUŽBENI LIST EUROPSKE UNIJE

         ODLUKA VIJEĆA
   od 19. svibnja 2003.
   o načelima, prioritetima, privremenim ciljevima i uvjetima sadržanim u Pristupnom partnerstvu s Turskom
   (2003/398/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 390/2001 od 26. veljače 2001. o pomoći Turskoj u okviru pretpristupne strategije, a posebno o uspostavljanju Pristupnog partnerstva (1), a posebno njezin članak 2.,
   uzimajući u obzir prijedlog Komisije,
   budući da:

               (1)

               Europsko vijeće u Kopenhagenu podsjetilo je na svoju odluku donesenu 1999. u Helsinkiju kako je Turska država kandidatkinja koja će se pridružiti Uniji na temelju istih kriterija koji se primjenjuju i na druge države kandidatkinje. Ono izrazito pozdravlja važne korake koje je Turska poduzela s ciljem udovoljavanja kriterijima iz Kopenhagena, posebno kroz nedavne zakonodavne pakete i naknadne zakonodavne mjere koje obuhvaćaju velik broj ključnih prioriteta navedenih u Pristupnom partnerstvu.

               (2)

               Kako bi pomoglo Turskoj na putu prema članstvu u EU, Vijeće u Kopenhagenu odlučilo je da pristupnu strategiju za Tursku treba ojačati te je Komisija pozvana da podnese prijedlog revizije Pristupnog partnerstva.

               (3)

               Uredbom (EZ) br. 390/2001 predviđeno je da Vijeće treba na prijedlog Komisije kvalificiranom većinom odlučiti o načelima, prioritetima, privremenim ciljevima i uvjetima Pristupnog partnerstva koje će biti podneseno Turskoj te o naknadnim značajnim primjenljivim prilagodbama.

               (4)

               Pomoć Zajednice uvjetovana je ispunjavanjem ključnih elemenata, a posebno napretkom u ispunjavanju kriterija iz Kopenhagena. Ako nije ispunjen neki od ključnih elemenata, Vijeće može na prijedlog Komisije kvalificiranom većinom odlučiti o odgovarajućim mjerama u vezi s pretpristupnom pomoći.

               (5)

               Vijeće za pridruživanje između Europske zajednice i Turske odlučilo je da će provedbu Pristupnog partnerstva za Tursku prema potrebi pratiti tijela osnovana na temelju Sporazuma o pridruživanju.

               (6)

               Redovno izvješće Komisije iz 2002. sadržava objektivnu analizu o pripremama Turske za članstvo i određuje određeni broj prioritetnih područja za daljnje aktivnosti.

               (7)

               Kako bi se pripremila za članstvo, Turska bi trebala izraditi nacionalni program za usvajanje pravne stečevine. Tim bi se programom trebali odrediti rokovi za ostvarivanje prioriteta i privremenih ciljeva utvrđenih u Pristupnom partnerstvu,

         ODLUČILO JE:
   Članak 1.
   U skladu s člankom 2. Uredbe (EZ) br. 390/2001 načela, prioriteti, privremeni ciljevi i uvjeti Pristupnog partnerstva za Tursku utvrđeni su u Prilogu koji čini sastavni dio ove Odluke.
   Članak 2.
   Provedbu Pristupnog partnerstva ispituju i prate tijela osnovana na temelju Sporazuma o pridruživanju i odgovarajuća tijela Vijeća na temelju redovitog izvješća Komisije Vijeću.
   Članak 3.
   Ova Odluka proizvodi učinke trećeg dana od dana objave u Službenom listu Europske unije.

      Sastavljeno u Bruxellesu 19. svibnja 2003.

            Za Vijeće

            Predsjednik

         G. PAPANDREOU

      (1)  SL L 58, 28.2.2001., str. 1.
   PRILOG
   TURSKA: PRISTUPNO PARTNERSTVO 2003.
   1.   UVOD

   Na sastanku u Luxembourgu u prosincu 1997. Europsko vijeće odlučilo je da će Pristupno partnerstvo biti ključno obilježje pojačane pretpristupne strategije kojim će se u jedinstvenom okviru mobilizirati svi oblici pomoći za zemlje kandidatkinje. Na taj način Zajednica usmjerava svoju pomoć na konkretne potrebe svake kandidatkinje kako bi pružila potporu u prevladavanju određenih problema s ciljem pristupanja Europskoj uniji.
   Odluka o prvom Pristupnom partnerstvu za Tursku donesena je u ožujku 2001. U strateškom dokumentu Komisije o proširenju od 9. listopada 2002. navodi se da će Komisija predložiti revidirano Pristupno partnerstvo za Tursku.
   2.   CILJEVI

   Svrha Pristupnog partnerstva jest utvrditi unutar jedinstvenog okvira prioritetna područja budućih aktivnosti određenih u redovitom izvješću Komisije za 2002. o napretku koji je Turska ostvarila prema članstvu, financijska sredstva raspoloživa za pomoć Turskoj u provedbi tih prioriteta te uvjete koji će se primjenjivati na tu pomoć. Pristupno partnerstvo predstavlja osnovu za brojne instrumente politike koji će se koristiti kako bi se državama kandidatkinjama pomoglo u pripremama za članstvo. Očekuje se da Turska na temelju ovog revidiranog Pristupnog partnerstva donese izmijenjeni nacionalni program za usvajanje pravne stečevine.
   3.   NAČELA

   Glavna prioritetna područja utvrđena za svaku državu kandidatkinju odnose se na njezinu sposobnost preuzimanja obveza ispunjavanja kriterija iz Kopenhagena u kojima se navodi da članstvo u EU zahtijeva:

               —

               da je država kandidatkinja ostvarila stabilnost institucija koja jamči demokraciju, vladavinu prava, ljudska prava te poštovanje i zaštitu manjina,

               —

               postojanje djelotvornog tržišnoga gospodarstva, kao i kapacitet odupiranja konkurentskim pritiscima i tržišnim silama unutar Unije,

               —

               sposobnost preuzimanja obveza članstva, uključujući pridržavanje ciljeva političke, ekonomske i monetarne unije.

         Europsko vijeće je na sastanku u Madridu 1995. naglasilo potrebu da države kandidatkinje prilagode svoje administrativne strukture kako bi se osigurala usklađena provedba politika Zajednice nakon pristupanja, a na sastanku u Luxembourgu 1997. Vijeće je naglasilo nužnost uključivanja pravne stečevine u nacionalno zakonodavstvo, ali samo po sebi nije dovoljno, već je potrebno osigurati i njezinu stvarnu primjenu. Europsko vijeća u Feiri 2000. i Göteborgu 2001. potvrdila su kako je sposobnost zemalja kandidatkinja za provedbu i primjenu pravne stečevine od ključne važnosti te je dodalo kako to iziskuje značajne napore država kandidatkinja u pogledu jačanja i reforme upravnih i pravosudnih struktura.
   4.   PRIORITETI

   U redovitim izvješćima Komisije istaknuti su, osim već ostvarenog napretka, napori koje države kandidatkinje još moraju učiniti u određenim područjima kako bi se pripremile za pristupanje. Ovakvo stanje zahtijeva definiranje privremenih etapa u pogledu prioriteta, a za svaki od njih moraju biti opisani precizni ciljevi utvrđeni u dogovoru s dotičnom državom kandidatkinjom, čije će ostvarivanje uvjetovati stupanj dodijeljene pomoći i napredak pregovora u tijeku s nekim zemljama, odnosno otvaranje novih pregovora s drugima.
   Prioriteti iz Pristupnog partnerstva podijeljeni su u dvije skupine – kratkoročne i srednjoročne. Kratkoročni prioriteti odabrani su na temelju činjenice kako je realno očekivati da će ih Turska ispuniti tijekom 2003/2004. Što se tiče srednjoročnih prioriteta, očekuje se da će za njihovo ostvarenje biti potrebno više od godine dana iako bi napredak u aktivnostima trebalo ostvariti tijekom razdoblja 2003/2004.
   Pristupno partnerstvo navodi prioritetna područja u pripremama Turske za članstvo. Međutim, Turska će morati posvetiti pozornost svim pitanjima navedenima u redovitom izvješću. Također je važno da Turska ispuni obveze u vezi s usklađivanjem zakonodavstva i provedbom pravne stečevine u skladu s obvezama na temelju Sporazuma o pridruživanju, carinske unije i povezanih odluka Vijeća za pridruživanje EZ–Turska, na primjer o trgovinskom režimu za poljoprivredne proizvode. Valja podsjetiti da preuzimanje pravne stečevine u nacionalno zakonodavstvo nije samo po sebi dovoljno; potrebno je osigurati da se pravna stečevina doista primjenjuje prema istim kriterijima koji se primjenjuju unutar Unije. U svim niže navedenim područjima postoji potreba za vjerodostojnom i učinkovitom primjenom i provedbom pravne stečevine.
   Na temelju analize redovitog izvješća Komisije utvrđeni su sljedeći prioriteti za Tursku.
   POJAČANI POLITIČKI DIJALOG I POLITIČKI KRITERIJI

         Prioriteti (2003/2004)

   U skladu sa zaključcima iz Helsinkija, a u kontekstu političkog dijaloga, snažno poduprijeti napore za pronalaženje sveobuhvatnog rješenja ciparskog problema kroz nastavak misije dobre volje Glavnog tajnika UN-a i pregovora na temelju njegovih prijedloga.
   U skladu sa zaključcima iz Helsinkija, a u kontekstu političkog dijaloga, prema načelu miroljubivog rješenja sukoba u skladu s Poveljom UN-a, poduzeti sve potrebne napore kako bi se riješili neriješeni granični sporovi i ostala povezana pitanja kako je navedeno u točki 4. zaključaka iz Helsinkija.
   Ratificirati Međunarodni pakt o građanskim i političkim pravima i njegov neobvezni protokol te Međunarodni pakt o gospodarskim, socijalnim i kulturnim pravima. Ratificirati Protokol br. 6 uz Europsku konvenciju o ljudskim pravima. Postupati u skladu s Europskom konvencijom o zaštiti ljudskih prava i temeljnih sloboda, uključujući poštovanje presuda Europskog suda za ljudska prava (odjeljak II. Konvencije).
   Provoditi mjere za borbu protiv mučenja i nečovječnog postupanja od strane djelatnika tijela za izvršavanje zakona, u skladu s člankom 3. Europske konvencije o ljudskim pravima i preporukama Europskog odbora za sprečavanje mučenja. Usvojiti daljnje mjere kako bi se osiguralo da državni odvjetnici provode pravovremene i učinkovite istrage u slučaju sumnje na takve slučajeve te da sudovi izriču primjerene kazne onima koji su osuđeni zbog zlouporaba.
   U skladu s Europskom konvencijom o ljudskim pravima, osobama koje se nalaze u pritvoru ili zatvoru od trenutka njihova uhićenja stvarno jamčiti pravo na odvjetnika i obavješćivanje rodbine.
   Zakonski i u praksi zajamčiti puno uživanje ljudskih prava i temeljnih sloboda svim osobama bez diskriminacije i bez obzira na jezik, rasu, boju kože, spol, političko uvjerenje, vjeru ili drugo uvjerenje, u skladu sa svim međunarodnim i europskim pravnim aktima kojih je Turska potpisnica.
   Nastaviti i provoditi reforme u području slobode izražavanja, uključujući slobodu tiska. Ukinuti zakonska ograničenja u skladu s Europskom konvencijom o ljudskim pravima (članci 10., 17. i 18.). Popraviti položaj osoba koje su progonjene ili osuđene zbog nenasilnog izražavanja mišljenja. Provoditi zakonske propise o pravu na ponovno suđenje nakon relevantne presude Europskog suda za ljudska prava.
   Nastaviti i provoditi reforme u području slobode udruživanja i mirnog okupljanja. Ukinuti zakonska ograničenja u skladu s Europskom konvencijom o ljudskim pravima, a posebno u pogledu međunarodnih i nacionalnih udruga, uključujući sindikate (članci 11., 17. i 18.). Poticati razvoj civilnog društva.
   Prilagoditi i provoditi propise o ostvarivanju slobode mišljenja, savjesti i vjere svih pojedinaca i vjerskih zajednica u skladu s člankom 9. Europske konvencije o ljudskim pravima. Osigurati uvjete za djelovanje tih zajednica u skladu s praksom u zemljama članicama EU-a. Ovo uključuje pravnu i sudsku zaštitu tih zajednica, njezinih članova i njihove imovine, podučavanja, imenovanja i osposobljavanja svećenika te uživanje prava vlasništva u skladu s Protokolom br. 1. uz Europsku konvenciju o ljudskim pravima.
   Osigurati kulturnu raznolikost i jamčiti kulturna prava svim građanima bez obzira na njihovo podrijetlo. Osigurati uporabu drugih jezika, osim turskog, u radijskim i televizijskim programima i obrazovanju kroz provedbu postojećih mjera i uklanjanje preostalih ograničenja koja to onemogućuju.
   Prilagoditi djelovanje Nacionalnog vijeća za sigurnost kako bi se civilna kontrola vojnih snaga uskladila s praksom u državama članicama EU-a.
   Ojačati neovisnost i učinkovitost sudova te promicati dosljedno tumačenje zakonskih odredaba koje se odnose na ljudska prava i temeljne slobode u skladu s Europskom konvencijom o ljudskim pravima. Poduzeti odgovarajuće mjere kako bi se osiguralo da sva pravosudna tijela poštuju obvezu uzimanja u obzir sudske prakse Europskog suda za ljudska prava. Uskladiti djelovanje sudova za državnu sigurnost s europskim standardima. Pripremiti se za osnivanje drugostupanjskih sudova.
   Nastaviti usklađivati zatvorske uvjete sa standardima u državama članicama EU-a.
   Proširiti osposobljavanje službenika tijela izvršavanja zakona u području ljudskih prava i suvremenih istražnih tehnika, posebno s obzirom na borbu protiv mučenja i okrutnog postupanja kako bi se spriječila kršenja ljudskih prava. Proširiti osposobljavanje sudaca i državnih odvjetnika za primjenu Europske konvencije o ljudskim pravima i sudsku praksu Europskog suda za ljudska prava.
   Pojačati napore na razvoju sveobuhvatnog koncepta za smanjivanje regionalnih razlika, a posebno kako bi se poboljšalo stanje na jugoistoku zemlje s ciljem poboljšanja gospodarskih, socijalnih i kulturnih mogućnosti za sve građane. U ovom kontekstu potrebno je podupirati i ubrzati povratak interno raseljenih osoba u njihova prvobitna naselja.

      Kratkoročno razdoblje

      Gospodarski kriteriji

               —

               Osigurati provedbu postojećeg programa za smanjenje inflacije i strukturne reforme koji je usuglašen s MMF-om i Svjetskom bankom, a posebno osigurati kontrolu javne potrošnje.

               —

               Nastaviti brzu provedbu reforme financijskog sektora, a posebno usklađivanje propisa o bonitetnom nadzoru i transparentnosti te njihov nadzor prema međunarodnim standardima.

               —

               Štititi neovisnost tržišnih regulatornih tijela.

               —

               Nastaviti poljoprivredne reforme.

               —

               Ubrzati privatizaciju subjekata u državnom vlasništvu, uzimajući u obzir socijalni aspekt.

               —

               Nastaviti liberalizaciju tržišta, posebno u području duhana i šećera.

               —

               Olakšati i poticati priljev izravnih stranih ulaganja.

               —

               Pojačati gospodarski dijalog s EU, posebno u okviru fiskalnog nadzora tijekom pretpristupnog razdoblja, s naglaskom na odgovarajuće mjere za ostvarenje makroekonomske stabilnosti i predvidivosti te na provedbi strukturnih reformi.

               —

               Provoditi mjere za suočavanje s problemima neformalne ekonomije.

      Sposobnost preuzimanja obveza članstva

      Slobodno kretanje robe

               —

               Ukloniti tehničke i administrativne prepreke trgovini. Ubrzati usklađivanje s europskim standardima i njihovu primjenu. Osigurati učinkovit unutarnji nadzor nad tržištem i slobodno kretanje robe u skladu sa zakonodavstvom u unutarnjem tržištu.

               —

               Uvesti certificiranje i ocjenu sukladnosti te oznake CE u skladu s direktivama prema novom i globalnom pristupu; ojačati postojeće strukture za tržišni nadzor i ocjenu sukladnosti opremanjem i osposobljavanje te stvoriti kompatibilnu upravnu strukturu.

               —

               Dovršiti aktivnosti u vezi s uzajamnim priznavanjem i usklađivanjem s pravnom stečevinom u područjima koja još nisu usklađena (članci od 28. do 30. Ugovora o EZ-u i s tim povezani zakonodavni instrumenti).

               —

               Razviti učinkovitu mjeriteljsku infrastrukturu i restrukturirati Turski zavod za norme kako bi se omogućilo razdvajanje funkcija koje se odnose na normizaciju, certificiranje i tržišni nadzor.

               —

               Nastaviti napore u području sigurnosti hrane, uključujući postupno usklađivanje s pravnom stečevinom u području zakonodavstva o hrani te prema potrebi uspostaviti ili restrukturirati institucionalne strukture.

               —

               Dovršiti usklađivanje zakonodavstva o javnoj nabavi s pravnom stečevinom.

               —

               Povećati sposobnost nadležnog tijela za javnu nabavu za provedbu i praćenje novog zakona o javnoj nabavi.

      Sloboda pružanja usluga

               —

               Početi utvrđivati i uklanjati eventualne prepreke za odredbe Ugovora o EZ-u koje se odnose na pravo poslovnog nastana i slobodu pružanja usluga.

               —

               Uskladiti zakonodavstvo s pravnom stečevinom u području pružanja usluga u informacijskom društvu.

               —

               Dovršiti usklađivanje zakonodavstva u području financijskih usluga te ojačati nadzorne strukture i povećati uspješnost u provedbi zakonskih propisa, uključujući očuvanje neovisnosti regulatornih tijela.

               —

               Potpuno uskladiti zakonodavstvo s pravnom stečevinom Zajednice u području bankarstva i osiguranja te osnovati tijelo za nadzor društava za osiguranje.

               —

               Uskladiti zakonodavstvo s pravnom stečevinom u području zaštite osobnih podataka.

      Slobodno kretanje kapitala

               —

               Ukloniti sva ograničenja na strana ulaganja (koja potječu iz EU-a) u svim gospodarskim sektorima u Turskoj.

      Pravo poduzeća

               —

               Dovršiti usklađivanje s pravnom stečevinom u području prava poduzeća i računovodstva.

               —

               Dovršiti usklađivanje s pravnom stečevinom o pravu intelektualnog vlasništva i industrijskog vlasništva, uključujući prava industrijskog vlasništva za farmaceutske proizvode, te jačati borbu protiv piratstva i krivotvorenja.

      Tržišno natjecanje

               —

               Uskladiti zakonodavstvo s pravnom stečevinom u području državnih potpora te osnovati nacionalno tijelo za praćenje državnih potpora kako bi se osigurala učinkovita kontrola državnih potpora na temelju kriterija EZ-a.

               —

               Uskladiti zakonodavstvo u području monopola i poduzeća s posebnim i isključivim pravima s relevantnim dijelovima pravne stečevine.

               —

               Dovršiti usklađivanje sekundarnog zakonodavstva u području kartela.

               —

               Povećati uspješnost u provedbi propisa u području kartela, posebno protiv poduzeća u državnom vlasništvu ili poduzeća s posebnim i isključivim pravima.

               —

               Smanjiti kašnjenja u rješavanju žalbi za kršenje slobodnoga tržišnog natjecanja.

      Poljoprivreda

               —

               Dovršiti uspostavu sustava za identifikaciju životinja koji predstavljaju ključan element jedinstvenog sustava administracije i kontrole. Također, započeti pripremne radnje u ostalim područjima kao što su sustavi identifikacije zemljišnih čestica.

               —

               Izraditi strategiju za uvođenje politike Zajednice o ruralnom razvoju i strategiju za šumarstvo.

               —

               Donijeti okvirni zakon za veterinarstvo i sekundarno zakonodavstvo usklađeno s pravnom stečevinom; jačati ljudske, tehničke i informatičke resurse relevantnih administrativnih i znanstvenih tijela te tijela za provođenje testiranja i inspekcija; osigurati provedbu zakonodavstva; ubrzati napore na iskorjenjivanju bolesti životinja, planiranju djelovanja u nepredvidivim okolnostima i razvoju kapaciteta praćenja.

               —

               Odrediti lokacije za izgradnju i djelovanje sustava graničnih inspekcijskih točaka s trećim zemljama kompatibilnog sa sustavom Zajednice.

               —

               Usvojiti program za prijenos pravne stečevine u području veterinarstva i fitosanitarnim pitanjima; ojačati administrativne, znanstvene i tehničke strukture koje će omogućiti brzu i učinkovitu provedbu pravne stečevine u fitosanitarnim pitanjima, a posebno kod laboratorijskih ispitivanja; ojačati inspekciju kako domaće proizvodnje, tako i uvoza bilja i biljnih proizvoda te postrojenja za preradu hrane.

      Ribarstvo

               —

               Uskladiti zakonodavstvo u području upravljanja, kontrole, tržišnog plasmana i strukturnih prilagodbi u ribarstvu s pravnom stečevinom.

      Promet

               —

               Usvojiti program za prijenos i provedbu pravne stečevine u području prometa, uključujući i zračni promet.

               —

               Započeti usklađivanje zakonodavstva u području sigurnosti plovidbe, kao i cestovnog i željezničkog prijevoza; posebno poboljšati provedbu i primjenu sigurnosnih standarda u području sigurnosti plovidbe i cestovnog prometa.

               —

               Što prije donijeti plan djelovanja pomorskog prometa za praćenje klasifikacijskih zavoda i unapređenje učinkovitosti turskog registra brodova. Hitno povećati sigurnost pomorske plovidbe turske flote u skladu s Pariškim memorandumom o razumijevanju kroz usvajanje i provedbu svih odgovarajućih mjera.

               —

               Ojačati pomorsku upravu, a posebno kontrolu države zastave.

               —

               Usvojiti program za prilagođavanje turske cestovne flote standardima EU-a.

      Porezi

               —

               Nastaviti usklađivanje trošarina i PDV-a, posebno u pogledu važećih stopa, opsega oslobođenje od poreza i porezne strukture, te ukinuti porezne mjere koje mogu rezultirati diskriminacijskim postupanjem; osigurati da buduće zakonodavstvo bude u skladu s načelima etičkog kodeksa oporezivanja poduzeća.

               —

               Modernizirati i ojačati poreznu upravu s ciljem većeg poštovanja poreznih propisa od strane poreznih obveznika i bolje naplate poreznih prihoda.

      Statistika

               —

               Ratificirati novi zakon o statistici u skladu sa standardima EU-a.

               —

               Preuzeti neriješenu osnovnu klasifikaciju (npr. NACE, CPA, Prodcom itd.) u SIS-u i svim javnopravnim institucijama turskog statističkog sustava.

               —

               U potpunosti preuzeti relevantne statističke jedinice (npr. KAU, LKAU itd.).

               —

               Revidirati metodologiju izrade nacionalnih računa za primjenu ESA 95.

               —

               Ojačati strategiju razvoja statistike posebno u sljedećim područjima: demografska statistika i statistika ankete o radnoj snazi, regionalna statistika, poslovna statistika (uključujući poslovni registar) i poljoprivredna statistika.

               —

               Osigurati odgovarajuće osposobljavanje osoblja i povećati administrativne kapacitete.

      Socijalna politika i zapošljavanje

               —

               Usvojiti program prijenosa pravne stečevine u području radnog prava, jednakosti spolova, zdravlja i sigurnosti na radu, borbe protiv diskriminacije i javnog zdravlja.

               —

               Izraditi jednogodišnji plan financiranja ulaganja koji se temelji na realnoj ocjeni troškova usklađivanja te raspoloživih javnih i privatnih izvora sredstava.

               —

               Stvoriti uvjete za aktivan dvostrani i trostrani socijalni dijalog, između ostalog ukidanjem restriktivnih odredaba o sindikalnim aktivnostima i poštovanjem sindikalnih prava.

               —

               Podupirati napore socijalnih partnera u jačanju kapaciteta, posebno s obzirom na njihovu buduću ulogu u razradi i provedbi politike zapošljavanja i socijalne politike u okviru samostalnog socijalnog dijaloga.

               —

               Nastaviti napore u rješavanju problema rada djece.

               —

               Preispitati sposobnosti svih institucija uključenih u prijenos pravne stečevine u ovom području.

      Energija

               —

               Izraditi program za prijenos pravne stečevine u području energetike, osim dijelova u vezi s pitanjima koja se odnose na unutarnje energetsko tržište.

               —

               Osigurati neovisnost i učinkovito djelovanje regulatornog tijela za područje električne energije i plina; osigurati tom tijelu potrebna sredstva za učinkovito izvršavanje svojih zadaća.

               —

               Zajamčiti uspostavu konkurentnog unutarnjeg energetskog tržišta, u skladu s direktivama o električnoj energiji i plinu.

               —

               Osigurati nastavak usklađivanja zakonodavstva s pravnom stečevinom koja se odnosi na energetsku učinkovitost te poboljšati provedbu postupaka za očuvanje energije.

               —

               Izraditi i početi provoditi program smanjenja energetskog intenziteta turskoga gospodarstva i većeg korištenja obnovljivih izvora energije.

      Industrijska politika

               —

               Izraditi i provoditi strategiju promicanja stranih ulaganja u Tursku.

      Mala i srednja poduzeća

               —

               Izraditi i provoditi nacionalnu strategiju za sektor malog i srednjeg poduzetništva u skladu s Europskom poveljom o malom poduzetništvu, kao i višegodišnji program za poduzeća i poduzetništvo. To bi trebalo obuhvaćati unapređenje poslovne klime za mala i srednja poduzeća, posebno s obzirom na pristup financiranju.

               —

               Uskladiti definiciju malog i srednjeg poduzetništva s definicijom EU-a.

      Obrazovanje, osposobljavanje i mladi

               —

               Poduzeti odgovarajuće mjere za osnivanje tijela koje će obavljati funkcije nacionalne agencije, kao i potrebnih mehanizama za provedbu i financijsko upravljanje programima Socrates, Leonardo da Vinci i programa za mlade.

      Telekomunikacije i informacijska tehnologija

               —

               Usvojiti propise u području iznajmljenih linija, zaštite podataka u elektroničkoj komunikaciji, međusobnog povezivanja i univerzalnih usluga, odabira mreže i prenosivosti brojeva.

               —

               Osigurati učinkovitu provedbu zakonskih propisa u području određivanja tarifa i izdavanja dozvola.

               —

               Pripremiti raspored prijenosa nove pravne stečevine 2002.

               —

               Intenzivirati proces jačanja kapaciteta i izvršnih ovlasti regulatornog tijela.

               —

               Početi usklađivanje zakonodavstva s pravnom stečevinom u području poštanskih usluga.

      Kultura i audiovizualna politika

               —

               Početi usklađivanje zakonodavstva s pravnom stečevinom Zajednice u području audiovizualne politike, posebno s obzirom na direktivu o televiziji bez granica, te zajamčiti učinkovitu, predvidljivu i transparentnu provedbu novog regulatornog okvira.

      Regionalna politika i koordinacija strukturnih instrumenata

               —

               Početi razvijati nacionalnu strategiju za gospodarsku i socijalnu koheziju s ciljem smanjivanja regionalnih razlika kroz nacionalni razvojni plan te izradu regionalnih razvojnih planova na razini NUTS 2.

               —

               Usvojiti zakonski okvir koji će omogućiti lakšu provedbu pravne stečevine unutar ovog poglavlja.

               —

               Uspostaviti postupak višegodišnjeg planiranja proračuna koji će obuhvaćati određivanje kriterija prioriteta za javna ulaganja u regijama.

               —

               Ojačati strukture za upravljanje regionalnim razvojem.

      Okoliš

               —

               Usvojiti program za prijenos pravne stečevine.

               —

               Izraditi plan financiranja ulaganja koji se temelji na realnoj ocjeni troškova usklađivanja te raspoloživih javnih i privatnih izvora sredstava.

               —

               Započeti prijenos i provedbu pravne stečevine u vezi s okvirnim zakonodavstvom, međunarodnim konvencijama o okolišu, zakonodavstvom o zaštiti prirode, kvaliteti vode, cjelovitoj kontroli sprečavanja zagađenja i gospodarenju otpadom.

               —

               Provoditi i primjenjivati Direktivu o procjeni učinka na okoliš.

               —

               Nastaviti razvijati prekograničnu suradnju u području voda, u skladu s Okvirnom direktivom o vodi i međunarodnim konvencijama kojih je Zajednica potpisnica.

      Zaštita potrošača i zdravlje

               —

               Nastaviti usklađivanje zakonodavstva s pravnom stečevinom i razviti infrastrukturu za učinkovitu provedbu, posebno s obzirom na nadzor tržišta.

               —

               Nastaviti razvijati sustave na nacionalnoj razini za prijavu opasnih proizvoda te iskoristiti mogućnosti razmjene takvih prijava na međunarodnoj razini kroz Trapex ili druge relevantne sustave.

      Suradnja u području pravosuđa i unutarnjih poslova

               —

               Ojačati borbu protiv ilegalne imigracije, što prije pregovarati i sklopiti s Europskom zajednicom ugovor o ponovnom prihvatu.

               —

               Nastaviti jačanje borbe protiv organiziranog kriminala, zlouporabe opojnih droga, trgovine ljudima, prijevara, korupcije i pranja novca, posebno kroz usklađivanje zakonodavstva, poboljšanu administrativnu sposobnost i bolju suradnju među različitim tijelima izvršavanja zakona, u skladu sa standardima EU-a.

               —

               Dalje razvijati i jačati sve relevantne institucije s posebnim ciljem osiguravanja odgovornosti policije. Poboljšati suradnju među svim tijelima za izvršavanje zakona, uključujući sudstvo.

               —

               U skladu s pravnom stečevinom i najboljoj praksi, poboljšati sposobnost javne uprave za razvoj učinkovitog upravljanja granicama, uključujući otkrivanje lažnih i krivotvorenih dokumenata, s ciljem sprečavanja i borbe protiv ilegalne migracije.

               —

               Jačati napore na razvoju programa informiranja i razvijanja svijesti o zakonodavstvu i najboljoj praksi u Europskoj uniji u području pravosuđa i unutarnjih poslova.

      Carinska unija

               —

               Uskladiti zakonodavstvo o slobodnim zonama i osigurati provedbu novog Carinskog zakonika i njegovih provedbenih propisa.

               —

               Ojačati administrativne i operativne kapacitete carinske uprave.

               —

               Osigurati punu upravnu suradnju u poštovanju pravne stečevine i odredaba Odluke 1/95, posebno u istragama o prijevarama.

               —

               Osigurati da se državni monopoli u području trgovine, posebno s obzirom na alkoholna pića, prilagode na način koji će isključivati diskriminaciju u trgovini robom između Turske i država članica EU-a.

               —

               Započeti novi krug pregovora o uslugama i javnoj nabavi.

               —

               Usporedo s usklađivanjem trgovačke politike s politikom Zajednice u tom području, uskladiti pravila podrijetla s onima Zajednice o sustavima povlastica, uključujući opći sustav povlastica.

      Vanjski odnosi

               —

               Dovršiti usklađivanje sa zajedničkom trgovačkom politikom Zajednice kroz usklađivanje sa sustavima povlastica Zajednice, uključujući opći sustav povlastica.

               —

               Nastaviti napore s ciljem sklapanja nedostajućih sporazuma o slobodnoj trgovini s trećim zemljama kako je predviđeno Odlukom o carinskoj uniji.

      Financijska kontrola

               —

               Donijeti zakonske propise o unutarnjoj kontroli javnih financija u skladu s praksom u EU-u i međunarodno prihvaćenim standardima kontrole i revizije te osigurati njihovu učinkovitu provedbu.

               —

               Ojačati administrativne kapacitete za rješavanje nepravilnosti i slučajeva sumnje na prijevaru u pogledu pretpristupne financijske pomoći, uključujući učinkovito obavješćivanje Komisije o tim nepravilnostima.

      Financijske i proračunske odredbe

               —

               Uspostaviti decentralizirani sustav za upravljanje pretpristupnom pomoći Zajednice.

               —

               Primjenjivati nove odredbe proračunskog prava koje je objavilo Ministarstvo financija u svim javnopravnim tijelima kod izrade proračuna za 2004., uključujući proračunske, izvanproračunske i obnovljive fondove.

      Srednjoročno razdoblje

      Gospodarski kriteriji

               —

               Dovršiti proces privatizacije.

               —

               Dovršiti reformu financijskog sektora i nastaviti reformu poljoprivrednog sektora.

               —

               Osigurati održivost mirovinskog sustava i sustava socijalne sigurnosti.

               —

               Osigurati višu opću razinu obrazovanja i zdravlja, pri čemu posebnu pozornost treba posvetiti mlađoj generaciji i nerazvijenim regijama.

      Sposobnost preuzimanja obveza članstva

      Slobodno kretanje robe

               —

               Dovršiti usklađivanje zakonodavstva s pravnom stečevinom; poboljšati postojeće strukture u području certificiranja, tržišnog nadzora i ocjene sukladnosti.

               —

               Osigurati ispravno djelovanje tijela za javnu nabavu.

               —

               Osigurati učinkovitu provedbu i kontrolu sustava javne nabave u skladu s pravnom stečevinom.

      Slobodno kretanje osoba

               —

               Postići usklađenost s pravnom stečevinom u području priznavanja stručnih kvalifikacija.

      Slobodno kretanje kapitala

               —

               Ukloniti sva ograničenja u pogledu stjecanja nekretnina u Turskoj od strane fizičkih i pravnih osoba iz zemalja EU-a.

      Sloboda pružanja usluga

               —

               Dovršiti i primjenjivati usklađeno zakonodavstvo u ovom području te ukloniti sve prepreke pravu slobode nastana i slobodi pružanja usluga.

               —

               Osigurati učinkovitu primjenu zakonodavstva o zaštiti osobnih podataka.

      Pravo poduzeća

               —

               Osigurati učinkovitu primjenu usklađenog zakonodavstva u području intelektualnog i industrijskog vlasništva jačanjem izvršnih struktura i mehanizama, uključujući pravosuđe.

      Poljoprivreda

               —

               Dovršiti uspostavu jedinstvenog sustava za administraciju i kontrolu.

               —

               Uspostaviti administrativne strukture potrebne za provedbu politike EZ-a o ruralnom razvoju i strategije za šumarstvo.

               —

               Usvojiti pravnu osnovu, administrativne strukture i provedbene mehanizme za uspostavu organizacija zajedničkog tržišta i za učinkovito praćenje poljoprivrednih tržišta.

               —

               Predložiti plan i vremenski raspored proširenja sustava graničnih inspekcijskih točaka s trećim zemljama u skladu s pravnom stečevinom.

               —

               Reorganizirati i jačati sustav sigurnosti i kontrole prehrambenih proizvoda te poboljšati njegove ljudske, tehničke i financijske resurse kako bi se zajamčilo poštovanje standarda Zajednice u pogledu sigurnosti hrane.

               —

               Izraditi plan i vremenski raspored proširenja i modernizacije postrojenja za preradu hrane kako bi se udovoljilo standardima Zajednice u pogledu higijene i javnog zdravlja te nastaviti gradnju objekata za testiranje i dijagnostiku.

      Ribarstvo

               —

               Reorganizirati i ojačati institucionalne kapacitete administracije za ribarstvo; uskladiti metode i postupke upravljanja, kontrole, marketinga i strukturnih prilagodbi u ribarstvu s pravnom stečevinom; razviti i primjenjivati računalni sustav registracije ribarskih brodova i sustav statističkih informacija, u skladu s pravnom stečevinom.

      Promet

               —

               Dovršiti usklađivanje zakonodavstva u području cestovnog (pristup tržištu, sigurnost na cesti te socijalni, fiskalni i tehnički propisi), željezničkog i zračnog prometa (posebno upravljanje sigurnošću zračnog prometa i upravljanja zračnim prometom).

               —

               Osigurati učinkovitu provedbu i primjenu zakonodavstva u području prometa, posebno u pogledu sigurnosti plovidbe, cestovnog i zračnog prometa.

               —

               Dovršiti usklađivanje s pravnom stečevinom Zajednice u području pomorskog zakonodavstva u pogledu sigurnosti plovidbe i drugih područja; poboljšati sigurnost plovidbe, a posebno poboljšati djelovanje administrativnih tijela nadležnih za sigurnost plovidbe, prvo kao država zastave, a zatim i kao država luke, te jamčiti njihovu neovisnost.

               —

               Provoditi program prilagodbe turske prometne flote tehničkim normama EU-a, posebno u cestovnom i pomorskom prometu.

               —

               Usvojiti program s ciljem određivanja glavnih potreba Turske u pogledu prometne infrastrukture i odgovarajućih projekata za prometnu mrežu koja je usklađena sa smjernicama Europske zajednice o transeuropskoj prometnoj mreži.

      Porezi

               —

               Dovršiti usklađivanje poreznog zakonodavstva s pravnom stečevinom EU-a, posebno u pogledu PDV-a i trošarina.

               —

               Nastaviti proces jačanja i modernizacije porezne uprave kako bi se povećalo poštovanje poreznih propisa i poboljšala naplata poreznih prihoda.

      Ekonomska i monetarna unija

               —

               Uskladiti zakonodavstvo s odredbama pravne stečevine u pogledu neovisnosti središnje banke, zabrane povlaštenog pristupa javnopravnih tijela financijskim institucijama i zabrane izravnog financiranja javnog sektora.

               —

               Potpuno uskladiti vladinu financijsku statistiku sa zahtjevima ESA 95.

      Statistika

               —

               Uskladiti registar poduzeća sa standardima EU.

               —

               Dodatno uskladiti makroekonomsku statistiku s pravnom stečevinom, posebno u pogledu procjene BDP-a, harmoniziranih indeksa potrošačkih cijena, kratkoročnih pokazatelja, platne bilance, socijalne statistike.

      Socijalna politika i zapošljavanje

               —

               Preuzeti i provoditi zakonodavstvo EU-a u području radnog prava, ravnopravnosti spolova, zdravlja i sigurnosti na radu, javnog zdravlja uključujući sustav nadzora i kontrole zaraznih bolesti i borbe protiv diskriminacije; ojačati odgovarajuće administrativne i izvršne strukture, uključujući inspektorate rada.

               —

               Poduzeti odgovarajuće mjere s ciljem promicanja pristupa zdravstvenim uslugama i njihove kvalitete te poboljšanja zdravstvenog statusa stanovništva.

               —

               Osigurati učinkovitu provedbu i primjenu pravne stečevine u području socijalne politike i zapošljavanja.

               —

               Izraditi nacionalnu strategiju zapošljavanja radi kasnijeg sudjelovanja u europskoj strategiji zapošljavanja, uključujući pripreme i provedbu pregleda zajedničke socijalne politike, te razvijati sposobnost praćenja tržišta rada i socijalnih kretanja.

               —

               Izraditi nacionalnu strategiju o socijalnoj uključenosti, uključujući prikupljanje podataka, u skladu s postupcima u EU-u.

               —

               Dalje jačati socijalnu sigurnost, posebno konsolidacijom reforme sustava socijalne sigurnosti i mirovinskog sustava kako bi se osigurala njihova financijska održivost, jačajući istodobno mrežu socijalne sigurnosti.

      Energija

               —

               Restrukturirati javna energetska poduzeća i otvoriti energetska tržišta u skladu s pravnom stečevinom; dalje jačati administrativne i regulatorne strukture.

               —

               Ukinuti ograničenja u pogledu prekogranične trgovine energijom.

               —

               Dovršiti usklađivanje nacionalnog zakonodavstva s pravnom stečevinom.

               —

               Promicati provedbu projekata u Turskoj koji su navedeni kao projekti od zajedničkog interesa u smjernicama Europske zajednice o transeuropskoj energetskoj mreži.

      Mala i srednja poduzeća

               —

               Nastaviti proces pojednostavnjivanja poslovnog okruženja za mala i srednja poduzeća.

      Telekomunikacije i informacijska tehnologija

               —

               Pripremiti se za punu liberalizaciju tržišta.

               —

               Dovršiti prijenos pravne stečevine.

               —

               Usvojiti sveobuhvatnu politiku za razvoj sektora elektroničkih komunikacija.

      Kultura i audiovizualna politika

               —

               Dovršiti usklađivanje zakonodavstva u području audiovizualnih medija i ojačati sposobnosti neovisnog regulatornog tijela za televizijski i radijski program.

      Regionalna politika i koordinacija strukturnih instrumenata

               —

               Uspostaviti regionalne podružnice na razini NUTS 2 radi provedbe regionalnih razvojnih planova.

      Okoliš

               —

               Dovršiti prijenos pravne stečevine i ojačati institucionalne i administrativne kapacitete te kapacitete praćenja kako bi se osigurala zaštita okoliša, uključujući prikupljanje podataka.

               —

               Uključiti načela održivog razvoja u definiranje i provedbu politika svih ostalih sektora.

      Zaštita potrošača i zdravlje

               —

               Dovršiti usklađivanje zakonodavstva s pravnom stečevinom.

               —

               Podići razinu svijesti među potrošačima i proizvođačima o novim propisima i ojačati organizacije potrošača.

      Carinska unija

               —

               Dovršiti usklađivanje zakonodavstva, posebno o slobodnim zonama, robi i tehnologijama dvojne namjene, prekursorima te krivotvorenim i piratskim proizvodima.

               —

               Osigurati mogućnost međusobnog povezivanja sustava informatičke tehnologije (IT) s odgovarajućim sustavima Zajednice (instaliranje CCN/CSI, rješenja potrebna za NCTS, integrirani sustav upravljanja carinskim tarifama).

      Pravosuđe i unutarnji poslovi (PUP)

               —

               Intenzivirati aktivnosti razvoja održivih programa osposobljavanja o pravnoj stečevini i njenoj provedbi u području pravosuđa i unutarnjih poslova, također s ciljem povećanja upravne sposobnosti i unapređenja suradnje među institucijama.

               —

               Dalje razvijati sustav pravne pomoći kako bi se svim građanima omogućio pristup pravosuđu.

               —

               Preuzeti pravnu stečevinu u području zaštite podataka i razmjene osobnih podataka za potrebe izvršavanja zakona te stvoriti institucionalnu sposobnost za provedbu pravne stečevine, uključujući osnivanje neovisnog nadzornog tijela, kako bi se omogućilo puno sudjelovanje u Schengenskom informacijskom sustavu i Europolu.

               —

               Nastaviti usklađivanje zakonodavstva i postupaka u području viza s pravnom stečevinom.

               —

               Usvojiti i provoditi pravnu stečevinu i najbolju praksu u području migracija (prihvat, ponovni prihvat, protjerivanje) s ciljem sprečavanja ilegalne imigracije.

               —

               Nastaviti usklađivanje s pravnom stečevinom i najboljim praksama u području upravljanja granicama kako bi se zemlja pripremila za punu provedbu schengenske pravne stečevine.

               —

               Početi usklađivanje s pravnom stečevinom u području azila, uključujući ukidanje geografske rezervacije u odnosu na Ženevsku konvenciju iz 1951.; ojačati sustav za razmatranje i odlučivanje o zahtjevima za azil; povećati smještajne kapacitete i socijalnu potporu za podnositelja zahtjeva za azil i izbjeglice.

               —

               Preuzeti i provoditi pravnu stečevinu u području kaznenopravne zaštite eura i financijskih interesa Zajednice, u području korupcije, borbe protiv zlouporabe opojnih droga, organiziranog kriminala, pranja novca i suradnje među sudovima u kaznenim i građanskim predmetima; dodatno ojačati administrativne kapacitete, suradnju među različitim tijelima izvršavanja zakona i intenzivirati međunarodnu suradnju u tim područjima.

               —

               Donijeti i početi primjenjivati nacionalnu strategiju o drogama, u skladu sa strategijom EU-a o drogama i planom djelovanja.

      Financijska kontrola

               —

               Pripremiti se za imenovanje neovisne koordinacijske službe za borbu protiv prijevara, koja će biti odgovorna za koordinaciju svih zakonodavnih, administrativnih i operativnih aspekata zaštite financijskih interesa Zajednica.

               —

               Donijeti nove zakonske propise za reformu funkcije vanjske revizije u skladu s pravilima Intosai, kako bi se zajamčila neovisnost Državne revizije, ukinula funkcija kontrola ex ante turske Državne revizije te razvili mehanizmi za reviziju poslovanja.

      Financijske i proračunske odredbe

               —

               Ojačati administrativne kapacitete za naplatu PDV-a i carina te uspostaviti učinkovite instrumente za borbu protiv prijevara.

               —

               Osnovati koordinacijsko tijelo odgovorno za administrativne pripreme u vezi sa sustavima vlastitih sredstava.

         5.   PROGRAMIRANJE

   Financijska pomoć za prioritete utvrđene Pristupnim partnerstvom stavljat će se na raspolaganje na temelju odluka o godišnjem financiranju koje donosi Komisija u skladu s postupkom utvrđenim u članku 8. Uredbe Vijeća (EZ) br. 2500/2001 o pretpristupnoj financijskoj pomoći za Tursku (SL L 342, 27.12.2001., str. 1.). Nakon odluka o financiranju s Turskom će se potpisati Memorandum o financiranju.
   U razdoblju od 2003. do 2006. pretpristupna financijska pomoć bit će uglavnom usmjerena na dva glavna prioritetna područja, tj. izgradnju institucija i ulaganja. Izgradnja institucija predstavlja proces u kojem se zemljama kandidatkinjama pomaže razviti strukture, strategije, ljudske potencijale i upravljačke vještine potrebne za jačanje njihovih gospodarskih, socijalnih, regulatornih i administrativnih kapaciteta. Pretpristupna pomoć će doprinijeti financiranju procesa izgradnje institucija u svim sektorima. Za tu namjenu bit će dodijeljeno oko 30 % ukupnih raspoloživih sredstava, a koriste se prvenstveno kroz suradnju s državama članicama u okviru instrumenta „twinninga”.
   Drugo prioritetno područje, tj. „ulaganja”, imat će dva oblika:

               —

               ulaganja s ciljem osnivanja ili jačanja potrebne regulatorne infrastrukture (provedbena tijela; izvršne i inspekcijske sposobnosti) kako bi se osigurala usklađenost s pravnom stečevinom te izravna ulaganja vezana uz pravnu stečevinu,

               —

               ulaganja u gospodarsku i socijalnu koheziju uzimajući u obzir važnost regionalnih razlika među turskim regijama, kao i razliku između turskog nacionalnog dohotka i prosjeka EU-a. Time će se potaknuti djelovanje tržišnoga gospodarstva i sposobnost odupiranja konkurentskim pritiscima i tržišnim silama unutar EU-a.

         Za ulaganja će biti dodijeljeno oko 70 % sredstava. Prekogranična suradnja, posebno na sadašnjim vanjskim granicama EU-a, kao i među susjednim zemljama kandidatkinjama, daje značajan doprinos gospodarskom razvoju u pograničnim regijama tih zemalja. U sklopu ulaganja u gospodarsku i socijalnu koheziju bit će poduzeti napori za promicanje sudjelovanja Turske u prekograničnim aktivnostima i za osiguranje sukladnosti s konceptom Interreg na granicama između Turske i EU-a.
   Od 2000. Komisija osigurava godišnju financijsku pomoć za Tursku u prosječnom iznosu od 177 milijuna EUR. U zaključcima Europskoga vijeća iz Kopenhagena preporučuje se značajno povećanje tog iznosa od 2004. Strateški dokument Komisije pod naslovom „Prema proširenoj Uniji” predviđa barem udvostručenje tog iznosa do 2006.
   5.1   ULOGA MEĐUNARODNIH FINANCIJSKIH INSTITUCIJA
   Turska je glavni korisnik financijske pomoći Europske investicijske banke (EIB). Zemlja može koristiti do pet različitih mandata i instrumenata: kreditni mandat EuroMed II. namijenjen sredozemnim zemljama, pomoć Mediteransko partnerstvo, posebni mandat djelovanja za Tursku, financijsku pomoć Turskoj za obnovu nakon potresa te pretpristupnu pomoć. Turska je u razdoblju od 1992. do 1999. ukupno dobila kredite u vrijednosti od 445 milijuna EUR. Ovaj je iznos značajno porastao, pa je u razdoblju od 2000. do 2002. iznos kredita EIB-a za financiranje projekata u Turskoj iznosio ukupno 1 500 milijuna EUR.
   Komisija i nadležna turska tijela također su nastojali postići visok stupanj komplementarnosti između programa pretpristupne financijske pomoći i programa reforme koji se odvijaju uz financijsku potporu međunarodnih financijskih institucija, prvenstveno Svjetske banke, u područjima kao što su: obrazovanje, regulatorna reforma i javna nabava.
   6.   UVJETOVANOST FINANCIJSKE POMOĆI

   Pomoć Zajednice za financiranje projekata kroz pretpristupne instrumente uvjetovana je poštovanjem od strane Turske obveza proizašlih iz Sporazuma između EZ-a i Turske, uključujući Odluku o carinskoj uniji 1/95 i ostale odluke, daljnjim konkretnim mjerama s ciljem uspješnog ispunjavanja kriterija iz Kopenhagena te posebno napretkom u ostvarivanju konkretnih prioriteta iz ovog revidiranog Pristupnog partnerstva. Nepoštovanje ovih uvjeta moglo bi dovesti do odluke Vijeća o suspenziji financijske pomoći na temelju članka 5. Uredbe (EZ) br. 2500/2001. Posebni uvjeti također su sadržani u pojedinačnim godišnjim programima.
   7.   PRAĆENJE

   Provedba Pristupnog partnerstva prati se u okviru Sporazuma o pridruživanju. Pododbori osnovani na temelju Sporazuma o pridruživanju daju mogućnost preispitivanja provedbe prioriteta određenih u Pristupnom partnerstvu, kao i napretka u pogledu usklađivanja zakonodavstva, njegove provedbe i primjene. Odbor za pridruživanje razmatra opća kretanja, napredak i probleme u ispunjavanju prioriteta određenih u Pristupnom partnerstvu, kao i neka konkretnija pitanja koja mu prosljeđuju pododbori.
   Praćenje programa pretpristupne financijske pomoći provode zajedno Turska i Europska komisija kroz Zajednički odbor za praćenje. Kako bi se zajamčilo učinkovito praćenje, programi koji se financiraju na temelju Memoranduma o financiranju moraju sadržavati provjerljive i mjerljive pokazatelje uspješnosti. Praćenje na temelju tih pokazatelja pomoći će Komisiji, Upravljačkom odboru za program Phare i Turskoj u eventualnom naknadnom preusmjeravanju tih programa i kreiranju novih programa.
   Upravljački odbor za program Phare osigurava međusobnu usklađenost aktivnosti koje se financiraju iz pretpristupnog programa, kao i usklađenost s Pristupnim partnerstvom, kako je utvrđeno Uredbom (EZ) br. 2500/2001.
   U skladu s člankom 2. Uredbe Vijeća (EZ) br. 622/98 (SL L 85, 20.3.1998., str. 1.), Pristupno partnerstvo će se prema potrebi ponovno mijenjati.


title: 2004/635/EZ: Odluka Vijeća od 21. travnja 2004. o sklapanju Euro-mediteranskog sporazuma o pridruživanju između Europskih zajednica i njihovih država članica, s jedne strane, i Arapske Republike Egipat, s druge strane

text:
               11/Sv. 46

               HR

               Službeni list Europske unije

               3

         32004D0635

               L 304/38

               SLUŽBENI LIST EUROPSKE UNIJE

         ODLUKA VIJEĆA
   od 21. travnja 2004.
   o sklapanju Euro-mediteranskog sporazuma o pridruživanju između Europskih zajednica i njihovih država članica, s jedne strane, i Arapske Republike Egipat, s druge strane
   (2004/635/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 310., u vezi s njegovim člankom 300. stavkom 2. drugom rečenicom, te njegovim člankom 300. stavkom 3 drugim podstavkom (1),
   uzimajući u obzir prijedlog Komisije (2),
   uzimajući u obzir suglasnost Europskog parlamenta (3),
   budući da:

               (1)

               Euro-mediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipat, s druge strane, koji je potpisan u ime Europske zajednice u Luxembourgu 25. lipnja 2001., trebalo bi odobriti.

               (2)

               Odredbe ovog Sporazuma koje pripadaju području unutar glave IV. dijela III. Ugovora o osnivanju Europske zajednice obvezuju Ujedinjenu Kraljevinu i Irsku kao posebne ugovorne stranke, a ne kao dio Europske zajednice, sve dok Ujedinjena Kraljevina ili Irska (ovisno o slučaju) ne obavijesti Arapsku Republiku Egipat da je postala obvezna kao dio Europske zajednice u skladu s Protokolom o položaju Ujedinjene Kraljevine i Irske koji je dodan Ugovoru o Europskoj zajednici i Ugovoru o osnivanju Europske zajednice. Isto se odnosi na Dansku, u skladu s Protokolom koji je dodan ovim Ugovorima o položaju Danske,

         ODLUČILO JE:
   Članak 1.
   Ovim se, u ime Europske zajednice, odobravaju Euro-mediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipat, s druge strane (dalje u tekstu Sporazum o pridruživanju), zajedno s prilozima i protokolima koji su dodani ovom Sporazumu te zajedničkim deklaracijama, deklaracijama Europske zajednice i razmjenom pisama priloženima Završnom aktu.
   Tekstovi iz prvog podstavka priloženi su ovoj Odluci.
   Članak 2.
   1.   Vijeće donosi stajalište Europske zajednice unutar Vijeća za pridruživanje i unutar Odbora za pridruživanje kad je potonjeg ovlastilo Vijeće za pridruživanje na temelju prijedloga Komisije u skladu s odgovarajućim odredbama Ugovorâ.
   2.   Predsjednik Vijeća, u skladu s člankom 75. Sporazuma o pridruživanju, predsjeda Vijećem za pridruživanje. Predstavnik Komisije predsjedava Odborom za pridruživanje u skladu s njegovim poslovnikom.
   3.   Vijeće donosi odluku o objavi odluka Vijeća za pridruživanje i Odbora za pridruživanje u Službenom listu Europske unije ovisno o slučaju.
   Članak 3.
   Ovim se ovlašćuje predsjednik Vijeća da, u ime Europske zajednice, odredi osobe koje će biti ovlaštene obaviti notifikaciju predviđenu člankom 92. Sporazuma o pridruživanju.

      Sastavljeno u Luxembourgu 21. travnja 2004.

            Za Vijeće

            Predsjednik

         J. WALSH

      (1)  Europska Zajednica preuzima sva prava i obveze Europske zajednice za ugljen i čelik nakon isteka istog 23. srpnja 2002. (SL L 194, 23.7.2002., str. 35.).

      (2)  SL C 304 E, 30.10.2001., str. 2.

      (3)  SL C 153 E, 27.6.2002., str. 264.


title: Odluka Vijeća 2010/127/ZVSP od 1. ožujka 2010. o mjerama ograničavanja protiv Eritreje

text:
               18/Sv. 010

               HR

               Službeni list Europske unije

               122

         32010D0127

               L 051/19

               SLUŽBENI LIST EUROPSKE UNIJE

               01.03.2010.

      ODLUKA VIJEĆA 2010/127/ZVSP
   od 1. ožujka 2010.
   o mjerama ograničavanja protiv Eritreje
   VIJEĆE EUROPSKE UNIJE,
   uzimajući u obzir Ugovor o osnivanju Europske unije, a posebno njegov članak 29.,
   budući da:

               (1)

               Vijeće je 16. veljače 2009. donijelo Zajedničko stajalište 2009/138/ZVSP o mjerama ograničavanja protiv Somalije (1) o provedbi Rezolucije Vijeća sigurnosti Ujedinjenih naroda (UNSCR) 1844 (2008.) kojom su uvedene mjere ograničavanja protiv onih koji pokušavaju spriječiti ili blokirati miroljubiv politički proces ili onih koji silom ugrožavaju prijelazne savezne institucije (TFI-ije) Somalije ili misije Afričke unije u Somaliji (AMISOM), ili svojim djelovanjem potkopavaju stabilnost Somalije ili regije.

               (2)

               Vijeće sigurnosti Ujedinjenih naroda usvojilo je 14. siječnja 2009. rezoluciju UNSCR 1862 (2009.) o graničnome sporu između Džibutija i Eritreje i njegovom mogućem utjecaju na stabilnost i sigurnost u podregiji.

               (3)

               Vijeće sigurnosti Ujedinjenih naroda je 23. prosinca 2009. usvojilo rezoluciju UNSCR 1907 (2009.) kojom se uvodi embargo na oružje protiv Eritreje i poziva sve države da, u skladu sa svojim nacionalnim tijelima i zakonodavstvom i uz poštivanje međunarodnog prava na svojem državnom području, uključujući morske i zračne luke, pregledaju svaki teret koji ulazi u Eritreju ili izlazi iz Eritreje ako dotična država raspolaže informacijama na temelju kojih se smatra da teret sadržava predmete čija je nabava, prodaja, prijenos ili izvoz tom rezolucijom zabranjen ili je pod općim ili potpunim embargom na oružje za Somaliju uvedenim na temelju stavka 5. rezolucije UNSCR 733 (1992.) te izmijenjen naknadnim rezolucijama.

               (4)

               Rezolucijom UNSCR 1907 (2009.) uvode se i mjere ograničavanja protiv pojedinaca i subjekata, uključujući, ali ne ograničavajući se na eritrejsko političko i vojno vodstvo koje je odredio Odbor ustanovljen na temelju rezolucije UNSCR 751 (1992.) i proširen u skladu s rezolucijom UNSCR 1844 (2008.).

               (5)

               Potrebno je daljnje djelovanje Unije kako bi se provele određene mjere,

         DONIJELO JE OVU ODLUKU:
   Članak 1.
   1.   Države članice poduzimaju potrebne mjere za sprečavanje prodaje ili nabave oružja ili srodnoga materijala svih vrsta, uključujući oružja i streljiva, vojnih vozila i opreme, paravojne opreme i rezervnih dijelova za navedeno, koje bi mogli počiniti državljani država članica ili koji bi mogli biti počinjeni s državnog područja država članica ili uporabom plovila ili zrakoplova država članica, neovisno o tome potječe li navedeno s državnog područja država članica ili ne potječe.
   2.   Zabranjeno je osiguranje tehničke pomoći, osposobljavanja, financijske i druge pomoći povezane s vojnom djelatnošću ili nabava, proizvodnja, održavanje ili uporaba predmeta iz stavka 1. Eritreji za državljane država članica ili s državnog područja država članica.
   3.   Zabranjena je također nabava predmeta iz stavka 1. iz Eritreje od strane državljana država članica ili uporabom njihovih plovila ili zrakoplova, kao i osiguranje tehničke pomoći, osposobljavanja, financijske i druge pomoći povezane s vojnim aktivnostima ili nabava, proizvodnja, održavanje ili uporaba predmeta iz stavka 1. državljanima država članica sa strane Eritreje, neovisno o tome potječe li navedeno s državnog područja Eritreje ili ne potječe.
   Članak 2.
   1.   Države članice u skladu sa svojim nacionalnim tijelima i zakonodavstvom i uz poštivanje međunarodnog prava na svojem državnom području, uključujući morske i zračne luke, pregledaju svaki teret koji ulazi u Eritreju ili izlazi iz Eritreje ako predmetna država raspolaže informacijama na temelju kojih opravdano smatra da teret sadržava predmete čija je nabava, prodaja, prijenos ili izvoz zabranjena ovom Odlukom.
   2.   Od svih zrakoplova i plovila koji prenose teret u Eritreju ili iz Eritreje za svu robu koja se unosi u državu članicu ili iz nje iznosi zahtijevaju se dodatne informacije prije ulaza i prije izlaza.
   3.   Ako države članice otkriju predmete čija je nabava prodaja, prijenos ili izvoz zabranjen ovom Odlukom, predmeti se oduzimaju i zatim uništavaju ili se onemogućuje njihovo djelovanje.
   Članak 3.
   Mjere ograničavanja propisane člankom 4., člankom 5. stavkom 1. i člankom 6. stavcima 1. i 2. uvode se protiv osoba i subjekata koje odredi Odbor za sankcije, uključujući eritrejsko političko i vojno vodstvo, ali i ne ograničavajući se na njih, kao i na vladine i paradržavne subjekte te na sve osobe ili subjekte koji djeluju u njihovo ime ili prema njihovim napucima, koje je odredio Odbor uspostavljen na temelju rezolucije UNSCR 751 (1992.) i proširen rezolucijom UNSCR 1844 (2008.) („Odbor za sankcije”), kao i za osobe i subjekte koji:

               —

               su kršili embargo na oružje i s tim povezane mjere kako je navedeno u članku 1.,

               —

               iz Eritreje osiguravaju potporu naoružanim oporbenim skupinama čiji je cilj destabilizirati regiju,

               —

               koče provedbu rezolucije UNSCR 1862 (2009.) koja se odnosi na Džibuti,

               —

               daju utočište, financiraju, omogućuju djelovanje, podupiru, organiziraju, osposobljavaju ili potiču pojedince ili skupine na počinjenje nasilnih ili terorističkih djela protiv drugih država u regiji ili protiv njihovih državljana,

               —

               koče istrage ili rad skupine za monitoring koja je ponovno uspostavljena rezolucijom UNSCR 1853 (2008.).

         Odgovarajuće osobe i subjekti navedeni su u Prilogu.
   Članak 4.
   Države članice poduzimaju potrebne mjere za sprečavanje nabave, prodaje ili prijenos oružja i srodnoga materijala svih vrsta, uključujući oružje i streljivo, vojnih vozila i opreme, paravojne opreme i rezervnih dijelova za sve navedene predmete te neposredne ili posredne nabava tehničke pomoći ili osposobljavanja, financijske i druge pomoći uključujući ulaganja, posredničke i druge financijske usluge povezane s vojnim aktivnostima ili s nabavom, proizvodnjom, održavanjem ili uporabom oružja ili vojne opreme osobama i subjektima iz članka 3. od strane državljana država članica ili s njihova državnog područja ili uporabom zrakoplova ili plovila pod zastavom država članica.
   Članak 5.
   1.   Države članice poduzimaju potrebne mjere da se osobama iz članka 3. spriječi ulaz na njihovo državno područje ili provoz preko njega.
   2.   Stavak 1. ne obvezuje državu članicu da svojim državljanima odbije ulaz na svoje državno područje.
   3.   Stavak 1. ne primjenjuje se kad Odbor za sankcije utvrdi, u svakom pojedinom slučaju, da je takvo putovanje opravdano humanitarnim potrebama, uključujući vjerske obveze, ili kad Odbor za sankcije zaključi da bi iznimka pospješila ostvarivanje mira i stabilnosti u regiji.
   4.   Kad u skladu sa stavkom 3. država članica odobri ulaz na svoje državno područje ili provoz kroz njega osobama koje je odredio Odbor za sankcije, odobrenje mora biti ograničeno na svrhu za koju je izdano i na osobe na koje se neposredno odnosi.
   Članak 6.
   1.   Zamrzavaju se sva sredstva i gospodarski izvori koje neposredno ili posredno posjeduju ili nadziru osobe ili subjekti iz članka 3.
   2.   Osobama ili subjektima iz stavka 1. ne smiju se neposredno ili posredno davati na raspolaganje sredstva ili gospodarski izvori niti od njih smiju imati koristi.
   3.   Države članice smiju dopustiti iznimke od mjera navedenih u stavcima 1. i 2. s obzirom na sredstva i gospodarske izvore koji su:

               (a)

               potrebni za osnovne izdatke, uključujući plaćanja za prehrambene proizvode, stanarinu ili hipoteku, lijekove i zdravstvenu skrb, poreze, premije osiguranja i komunalne naknade;

               (b)

               namijenjeni isključivo plaćanju opravdanih honorara i povrata za izdatke povezane s pružanjem pravnih usluga;

               (c)

               namijenjeni isključivo za plaćanje naknada ili usluga za redovito čuvanje ili održavanje zamrznutih financijskih sredstava ili gospodarskih izvora, u skladu s nacionalnim pravom;

               (d)

               potrebni za izvanredne izdatke, pod uvjetom da je predmetna država članica o njima službeno obavijestila Odbor za sankcije i dobila njegovo odobrenje;

               (e)

               predmet sudskog, upravnog ili arbitražnog založnog prava, u kojem se slučaju sredstva ili gospodarski izvori mogu koristiti za ispunjenje tražbina osiguranih tim založnim pravom, pod uvjetom da je založno pravo nastalo ili sudska odluka donesena prije datuma donošenja rezolucije UNSCR 1907 (2009.) i da nije u korist osobe ili subjekta iz stavka 1. ovog članka, nakon što predmetna država članica službeno obavijesti Odbor za sankcije.

         4.   Stavak 2. ne primjenjuje se na priljev na zamrznute račune temeljem:

               (a)

               kamata ili drugih prinosa na te račune; ili

               (b)

               plaćanja dospjelih prema ugovorima, sporazumima koji su sklopljeni ili obvezama koje su nastale prije datuma kad su ti računi postali predmetom mjera ograničavanja,
               pod uvjetom da takve kamate, drugi prinosi ili plaćanja i dalje podliježu odredbama stavka 1.

         5.   Iznimke iz stavka 3. točaka (a), (b) i (c) mogu se odobriti nakon što predmetna država članica službeno obavijesti Odbor za sankcije o svojoj namjeri da, kad je to potrebno, odobri pristup tim sredstvima i gospodarskim izvorima te ako u roku od tri radna dana nakon te službene obavijesti ne dobije negativan odgovor od Odbora za sankcije.
   Članak 7.
   Vijeće uspostavlja popis koji je naveden u Prilogu te ga izmjenjuje u skladu s odlukama Odbora za sankcije.
   Članak 8.
   Ova se Odluka preispituje, mijenja ili stavlja izvan snage, kad je to potrebno, u skladu s odgovarajućim odlukama Vijeća sigurnosti Ujedinjenih naroda.
   Članak 9.
   Ova Odluka stupa na snagu na dan njezina donošenja.
   Članak 10.
   Ova se Odluka objavljuje u Službenom listu Europske unije.

      Sastavljeno u Bruxellesu 1. ožujka 2010.

            Za Vijeće

            Predsjednik

         D. LÓPEZ GARRIDO

      (1)  SL L 46, 17.2.2009., str. 73.
   PRILOG
   Popis osoba i subjekata iz članka 3.


title: Odluka Europskog parlamenta (EU) 2015/1631 od 29. travnja 2015. o razrješnici za izvršenje proračuna osmog, devetog i desetog Europskog razvojnog fonda za financijsku godinu 2013.

text:
               30.9.2015

               HR

               Službeni list Europske unije

               L 255/142

      ODLUKA EUROPSKOG PARLAMENTA (EU) 2015/1631
      od 29. travnja 2015.
      o razrješnici za izvršenje proračuna osmog, devetog i desetog Europskog razvojnog fonda za financijsku godinu 2013.
      EUROPSKI PARLAMENT,

                  —

                  uzimajući u obzir financijske izvještaje i račune prihoda i rashoda osmog, devetog i desetog Europskog razvojnog fonda za financijsku godinu 2013. (COM(2014) 487 – C8-0146/2014),

                  —

                  uzimajući u obzir izvješće Komisije od 14. travnja 2014. o financijskom upravljanju osmim, devetim i desetim Europskim razvojnim fondom za financijsku godinu 2013.,

                  —

                  uzimajući u obzir financijske podatke Europskog razvojnog fonda (COM(2014) 350),

                  —

                  uzimajući u obzir godišnje izvješće Revizorskog suda o aktivnostima financiranim iz osmog, devetog i desetog Europskog razvojnog fonda za financijsku godinu 2013., zajedno s odgovorima Komisije (1),

                  —

                  uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti osnovnih transakcija, koju je podnio Revizorski sud za financijsku godinu 2013., u skladu s člankom 287. Ugovora o funkcioniranju Europske unije,

                  —

                  uzimajući u obzir preporuke Vijeća od 17. veljače 2015. o razrješnici koju treba dobiti Komisija za izvršenje operacija Europskog razvojnog fonda za financijsku godinu 2013. (05135/2015 – C8-0050/2015, 05136/2015 – C8-0051/2015, 05138/2015 – C8-0052/2015),

                  —

                  uzimajući u obzir izvješće Komisije o daljnjim mjerama u vezi s razrješnicom za financijsku godinu 2012. (COM(2014) 607) i radne dokumente službi Komisije priložene tom izvješću (SWD(2014) 285 i SWD(2014) 286),

                  —

                  uzimajući u obzir sporazum o partnerstvu između afričkih, karipskih i pacifičkih država te Europske zajednice i njezinih država članica, koji je potpisan u Cotonouu 23. lipnja 2000. (3) i izmijenjen u Ouagadougouu (Burkina Faso) 22. lipnja 2010. (4),

                  —

                  uzimajući u obzir Odluku Vijeća 2001/822/EZ od 27. studenoga 2001. o pridruživanju prekomorskih zemalja i područja Europskoj zajednici („Odluka o prekomorskom pridruživanju”) (5),

                  —

                  uzimajući u obzir članak 33. internog sporazuma od 20. prosinca 1995. između predstavnika vlada država članica, koji su se sastali u Vijeću, o financiranju i upravljanju pomoći Zajednice u okviru drugog financijskog protokola četvrte konvencije AKP-a i EZ-a (6),

                  —

                  uzimajući u obzir članak 32. internog sporazuma od 18. rujna 2000. između predstavnika vlada država članica, koji su se sastali u Vijeću, o financiranju i upravljanju pomoći Zajednice u okviru financijskog protokola sporazuma o partnerstvu između afričkih, karipskih i pacifičkih država te Europske zajednice i njezinih država članica, potpisanog u Cotonouu (Benin) 23. lipnja 2000. i dodjeli financijske potpore prekomorskim zemljama i područjima na koje se primjenjuje četvrti dio Sporazuma o EZ-u (7),

                  —

                  uzimajući u obzir članak 11. internog sporazuma od 17. srpnja 2006. između predstavnika vlada država članica, koji su se sastali u Vijeću, o financiranju potpore Zajednice u okviru višegodišnjeg financijskog okvira za razdoblje od 2008. do 2013. u skladu sa Sporazumom o partnerstvu između država AKP-a i država EZ-a i o dodjeljivanju financijske pomoći prekomorskim zemljama i područjima na koja se primjenjuje četvrti dio Ugovora o EZ-u (8),

                  —

                  uzimajući u obzir članak 319. Ugovora o funkcioniranju Europske unije,

                  —

                  uzimajući u obzir članak 74. Financijske uredbe od 16. lipnja 1998. koji se primjenjuje na suradnju za financiranje razvoja u skladu s četvrtom konvencijom AKP-a i EZ-a (9),

                  —

                  uzimajući u obzir članak 119. Financijske uredbe od 27. ožujka 2003. koji se primjenjuje na deveti Europski razvojni fond (10),

                  —

                  uzimajući u obzir članak 142. Uredbe Vijeća (EZ) br. 215/2008 od 18. veljače 2008. o Financijskoj uredbi koja se primjenjuje na deseti Europski razvojni fond (11),

                  —

                  uzimajući u obzir članak 93., članak 94. treću alineju i Prilog V. Poslovniku,

                  —

                  uzimajući u obzir izvješće Odbora za proračunski nadzor i mišljenje Odbora za razvoj (A8-0102/2015),

         1.

            daje razrješnicu Komisiji za izvršenje proračuna osmog, devetog i desetog Europskog razvojnog fonda za financijsku godinu 2013.;

         2.

            iznosi svoje primjedbe u Rezoluciji u nastavku;

         3.

            nalaže svojem predsjedniku da ovu Odluku i Rezoluciju, koja je njezin sastavni dio, proslijedi Vijeću, Komisiji, Sudu Europske unije, Revizorskom sudu i Europskoj investicijskoj banci te da ih da na objavu u Službenom listu Europske unije (serija L).

               Predsjednik

            Martin SCHULZ

               Glavni tajnik

            Klaus WELLE

         (1)  SL C 398, 12.11.2014., str. 1.

         (2)  SL C 401, 13.11.2014., str. 264.

         (3)  SL L 317, 15.12.2000., str. 3.

         (4)  SL L 287, 4.11.2010., str. 3.

         (5)  SL L 314, 30.11.2001., str. 1. i SL L 324, 7.12.2001., str. 1.

         (6)  SL L 156, 29.5.1998., str. 108.

         (7)  SL L 317, 15.12.2000., str. 355.

         (8)  SL L 247, 9.9.2006., str. 32.

         (9)  SL L 191, 7.7.1998., str. 53.

         (10)  SL L 83, 1.4.2003., str. 1.

         (11)  SL L 78, 19.3.2008., str. 1.


title: 1999/141/EZ: Odluka Komisije od 10. veljače 1999. o izmjeni Odluke o Grupi za vezu za starije osobe (priopćena pod brojem dokumenta C(1999) 211)

text:
               05/Sv. 003

               HR

               Službeni list Europske unije

               144

         31999D0141

               L 045/54

               SLUŽBENI LIST EUROPSKE UNIJE

               10.02.1999.

      ODLUKA KOMISIJE

   od 10. veljače 1999.
   o izmjeni Odluke o Grupi za vezu za starije osobe
   (priopćena pod brojem dokumenta C(1999) 211)
   (1999/141/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   budući da je u svjetlu kretanja na razini Zajednice potrebno prilagoditi članstvo Grupe uspostavljene Odlukom Komisije 91/544/EEZ (1), kako je izmijenjena Odlukom 93/417/EEZ (2); budući da je istodobno u interesu administrativne učinkovitosti potrebno skratiti mandat predsjedatelja i članova Grupe,
   ODLUČILA JE:
   Jedini članak
   Odluka 91/544/EEZ mijenja se kako slijedi:

               1.

               Riječi „25 članova” u članku 3. stavku 2. zamjenjuju se riječima „24 člana”.

               2.

               Članak 4. stavak 3. mijenja se kako slijedi:

                           (a)

                           riječi „pet mjesta” svaki se put zamjenjuju riječima „četiri mjesta”;

                           (b)

                           dodaje se sljedeća alineja:
                           „— ESCU – Europska seniorska unija: četiri mjesta”.

               3.

               Riječi „18 mjeseci” u članku 5. stavku 1. zamjenjuju se riječima „12 mjeseci”.

               4.

               Riječi „18 mjeseci” u članku 7. stavku 1. zamjenjuju se riječima „12 mjeseci”.

               5.

               U Prilogu se dodaje sljedeća alineja:
               „— ESCU – Europska seniorska unija”.

      Sastavljeno u Bruxellesu 10. veljače 1999.

            Za Komisiju

         Pádraig FLYNN

            Član Komisije

      (1)  SL L 296, 26.10.1991., str. 42.

      (2)  SL L 187, 29.7.1993., str. 60.


               28.7.2017

               HR

               Službeni list Europske unije

               C 244/3

         Odluka Europskog nadzornog tijela za bankarstvo kojom se potvrđuje da se netražene kreditne procjene određenih VIPKR-ova kvalitativno ne razlikuju od njihovih zatraženih kreditnih procjena (2016/C 266/05)
   (2017/C 244/03)
   ODBOR NADZORNIH TIJELA EUROPSKOG NADZORNOG TIJELA ZA BANKARSTVO,
   uzimajući u obzir Uredbu (EU) br. 1093/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za bankarstvo), kojom se izmjenjuje Odluka br. 716/2009/EZ i stavlja izvan snage Odluka Komisije 2009/78/EZ (1) („Uredba o EBA-i” i „EBA”),
   uzimajući u obzir članak 138. Uredbe (EU) br. 575/2013 Europskog parlamenta i Vijeća (2),
   BUDUĆI DA:

               (1)

               Člankom 138. Uredbe (EU) br. 575/2013 dopušta se upotreba netraženih kreditnih procjena vanjske institucije za procjenu kreditnog rizika („VIPKR”) za potrebe određivanja pondera rizika koji se dodjeljuju imovini i izvanbilančnim stavkama za potrebe izračuna kapitalnih zahtjeva, što podliježe potvrdi EBA-e da se netražene kreditne procjene tog VIPKR-a kvalitativno ne razlikuju od zatraženih kreditnih procjena istog VIPKR-a. U skladu s istim člankom, od EBA-e se zahtijeva da odbije ili opozove navedenu potvrdu posebno ako je VIPKR upotrijebio netraženu kreditnu procjenu kako bi izvršio pritisak na subjekt koji rangira da zatraži kreditnu procjenu ili druge usluge. U skladu s tim, Odluka EBA-e 2016/C 266/05 kojom se potvrđuje da se netražene kreditne procjene određenih VIPKR-ova kvalitativno ne razlikuju od njihovih zatraženih kreditnih procjena (3) objavljena je 22. srpnja 2016.

               (2)

               Novi VIPKR-ovi registrirani su i certificirani nakon objavljivanja Odluke EBA-e 2016/C 266/05, za koje je također potrebno provesti procjenu iz članka 138. Uredbe (EU) br. 575/2013. Nadalje, jedan VIPKR koji je već bio registriran u vrijeme izdavanja Odluke 2016/C 266/05 započeo je s izdavanjem netraženih kreditnih procjena nakon donošenje Odluke o netraženim kreditnim procjenama. Naposljetku, od objavljivanja Odluke 2016/C 266/05, povučena je registracija agencije za kreditni rejting Feri EuroRating Services AG kao VIPKR-a (4), budući da više ne udovoljava definiciji VIPKR-a iz članka 4. stavka 1. točke 98. Uredbe (EU) br. 575/2013. Kao rezultat navedenih promjena, potrebno je provesti procjenu iz članka 138. Uredbe (EU) br. 575/2013 i za novoregistrirane ili certificirane VIPKR-ove te za jedan VIPKR koji je počeo nuditi netražene kreditne procjene, kao i ukloniti upućivanja na tijelo koje je prestalo ispunjavati uvjete za VIPKR od izdavanja Odluke 2016/C 266/05.

               (3)

               Dotični VIPKR-ovi upoznati su s namjerom EBA-e da donese ovu odluku i imali su priliku izraziti svoja mišljenja o odluci.

               (4)

               Sukladno tome potrebno je izmijeniti Odluku 2016/C 266/05,

         ODLUČIO JE KAKO SLIJEDI:
   Članak 1.
   Odluka Europskog nadzornog tijela za bankarstvo br. 2016/C 266/05 mijenja se kako slijedi:

               (1)

               Sljedeći VIPKR-ovi dodani su na popis u Prilogu:

                           —

                              Creditreform Rating AG

                           —

                              Egan-Jones Ratings Co.

                           —

                              HR Ratings de México, S.A. de C.V.

                           —

                              INC Rating Sp. z o.o.

                           —

                              modeFinance S.r.l.

                           —

                              Rating-Agentur Expert RA GmbH

               (2)

               Sljedeći VIPKR uklonjen je s popisa u Prilogu:

                              Feri EuroRating Services AG.

         Članak 2.
   Ova Odluka stupa na snagu dvadesetog dana od dana objave u Službenom listu Europske unije.

      Sastavljeno u Londonu 18. srpnja 2017.

            Za Odbor nadzornih tijela

         Andrea ENRIA

            Predsjednik

      (1)  SL L 331, 15.12.2010., str. 12.

      (2)  Uredba (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i investicijska društva i o izmjeni Uredbe (EU) br. 648/2012 (SL L 176, 27.6.2013., str. 1.).

      (3)  SL C 266, 22.7.2016., str. 4.

      (4)  Priopćenje za medije ESMA71-99-376 od 29. ožujka 2017.


title: Odluka Nadzornog tijela EFTA-e br. 73/13/COL od 20. veljače 2013. o 89. izmjeni postupovnih pravila i pozitivnog prava u području državnih potpora uvođenjem novog poglavlja o primjeni pravila o državnim potporama s obzirom na brzo uvođenje širokopojasnih mreža

text:
               8.5.2014

               HR

               Službeni list Europske unije

               L 135/49

         ODLUKA NADZORNOG TIJELA EFTA-e
   br. 73/13/COL
   od 20. veljače 2013.
   o 89. izmjeni postupovnih pravila i pozitivnog prava u području državnih potpora uvođenjem novog poglavlja o primjeni pravila o državnim potporama s obzirom na brzo uvođenje širokopojasnih mreža
   Ovaj će dokument biti objavljen u posebnom izdanju Službenog lista Europske unije na hrvatskom jeziku ako zadovolji potrebne uvjete.


title: Odluka (EU) 2017/1602 Europskog parlamenta od 27. travnja 2017. o razrješnici za izvršenje općeg proračuna Europske unije za financijsku godinu 2015., dio I. – Europski parlament

text:
               29.9.2017

               HR

               Službeni list Europske unije

               L 252/1

         ODLUKA (EU) 2017/1602 EUROPSKOG PARLAMENTA
   od 27. travnja 2017.
   o razrješnici za izvršenje općeg proračuna Europske unije za financijsku godinu 2015., dio I. – Europski parlament
   EUROPSKI PARLAMENT,

               —

               uzimajući u obzir opći proračun Europske unije za financijsku godinu 2015. (1),

               —

               uzimajući u obzir konsolidirane godišnje financijske izvještaje Europske unije za financijsku godinu 2015. (COM(2016) 475 – C8-0270/2016) (2),

               —

               uzimajući u obzir izvješće o proračunskom i financijskom upravljanju za financijsku godinu 2015., dio I. – Europski parlament (3),

               —

               uzimajući u obzir godišnje izvješće unutarnjeg revizora za financijsku godinu 2015.,

               —

               uzimajući u obzir godišnje izvješće Revizorskog suda o izvršenju proračuna za financijsku godinu 2015., s odgovorima institucija (4),

               —

               uzimajući u obzir izjavu o jamstvu (5) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir članak 314. stavak 10. i članak 318. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (6), a posebno njezine članke 164., 165. i 166.,

               —

               uzimajući u obzir Odluku Predsjedništva od 16. lipnja 2014. o internom pravilniku o izvršenju proračuna Europskog parlamenta (7), a posebno njezin članak 22.,

               —

               uzimajući u obzir članak 94. i članak 98. stavak 3. Poslovnika te Prilog IV. Poslovniku,

               —

               uzimajući u obzir izvješće Odbora za proračunski nadzor (A8-0153/2017),

               A.

               budući da je 4. srpnja 2016. predsjednik usvojio financijske izvještaje Parlamenta za financijsku godinu 2015.;

               B.

               budući da je glavni tajnik, kao dužnosnik za ovjeravanje na osnovi delegiranja ovlasti, 24. lipnja 2016. potvrdio svoje razumno jamstvo da su sredstva dodijeljena proračunu Parlamenta upotrijebljena u svrhu za koju su namijenjena i u skladu s načelom dobrog financijskog upravljanja te da uspostavljeni postupci kontrole daju potrebna jamstva u vezi sa zakonitošću i pravilnošću povezanih transakcija;

               C.

               budući da Revizorski sud navodi da u svojoj reviziji u pogledu posebne ocjene administrativnih i drugih rashoda 2015. nije utvrdio ozbiljne nedostatke u ispitanim godišnjim izvješćima o radu i u sustavima unutarnje kontrole institucija i tijela, kako se to zahtijeva Uredbom (EU, Euratom) br. 966/2012;

               D.

               budući da se člankom 166. stavkom 1. Uredbe (EU, Euratom) br. 966/2012 od svake institucije Unije zahtijeva da poduzme potrebne mjere u skladu s primjedbama iz odluke Parlamenta o razrješnici;

               1.

               daje svojem predsjedniku razrješnicu za izvršenje proračuna Europskog parlamenta za financijsku godinu 2015.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL L 69, 13.3.2015.

      (2)  SL C 380, 14.10.2016., str. 1.

      (3)  SL C 354, 27.9.2016., str. 1.

      (4)  SL C 375, 13.10.2016., str. 1.

      (5)  SL C 375, 13.10.2016., str. 10.

      (6)  SL L 298, 26.10.2012., str. 1.

      (7)  PE 422.541/Bur.